**550/2019. (XI.28.) Kgy. sz. határozat**

1. A Közgyűlés úgy dönt, hogy Szombathely Megyei Jogú Város Önkormányzata 2020. évben a város közterületeire 1000 új fát telepít.

2. A Közgyűlés úgy dönt, hogy az 1000 db fa telepítésére vonatkozó, kiviteli szintű tervdokumentáció elkészítésének pénzügyi fedezetét Szombathely Megyei Jogú Város Önkormányzata költségvetési rendeletében biztosítja.

3. A Közgyűlés felkéri a polgármestert, hogy az 1000 fa telepítésének kiviteli terveit készíttesse el azzal, hogy a tervezési folyamatba az alábbi szereplők kerüljenek érdemi bevonásra:

* a városi főkertész,
* a Szombathelyi Parkfenntartási Kft.,
* a fásítással érintett városrész önkormányzati képviselője,
* a fenntartható fejlődéssel és klímapolitikával összefüggő feladatokkal foglalkozó környezetvédelmi tanácsnok,
* Szépítő Egyesület képviselője,
* a Szépítő Egyesület által szükségesnek tartott egyéb civil szervezetek,
* a Bűnmegelőzési, Közbiztonsági és Közrendvédelmi Bizottság,
* valamint a polgárőr szervezetek.

4. A Közgyűlés felhatalmazza a Gazdasági és Jogi Bizottságot, hogy a kiviteli terveket jóváhagyja.

5. A Közgyűlés úgy dönt, hogy az 1000 db új fa telepítéséhez szükséges költségvetési forrást az éves költségvetési rendeletében biztosítani fogja.

6. A Közgyűlés felhatalmazza a polgármestert, hogy a program megvalósításához szükséges közbeszerzési eljárást lefolytassa.

7. A Közgyűlés felkéri a Szombathelyi Parkfenntartási Kft.-t, hogy gondoskodjon a lakosság Savaria Fórumon keresztül történő tájékoztatásáról a Kft. által tervezett fakivágásokat illetően.

8. A Közgyűlés felhatalmazza a polgármestert, hogy a program folytatására vonatkozó javaslatát a 3. pontban írt szakmai szervezetek véleménye alapján terjessze a Közgyűlés elé.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma, alpolgármester

Németh Ákos, tanácsnok

Dr. Károlyi Ákos jegyző

(a végrehajtás előkészítéséért:

Kalmár Ervin, Városüzemeltetési és Városfejlesztési Osztály vezetője

Stéger Gábor a Közgazdasági és Adóosztály vezetője

**Határidő:** azonnal /az 1. 3. 4. 5. és 6. pont vonatkozásában/

éves költségvetési rendelet elfogadása /a 2.pont vonatkozásában/

folyamatos /a 7-8. pont vonatkozásában/